भारतीय राजदूत को वापस भेजने की मांग\nरंजीत रे मानते हैं कि हाल के समय में नेपाल से भारत के रिश्ते ख़राब हुए हैं

बीबीसी नेपाली सेवा के महेश आचार्य के अनुसार नेपाल मज़दूर किसान पार्टी नाम के एक वामपंथी दल के दो सांसदों ने संसद की बैठक के दौरान भारतीय राजदूत को वापस भेजने की मांग की.

बैठक में व्यवधान डालते हुए उन्होंने भारतीय राजदूत रंजीत रे के ख़िलाफ़ नारेबाज़ी की.

उन्होंने भारत पर नेपाल के अंदरूनी मामलों में हस्तक्षेप का आरोप लगाया. नेपाल में नया संविधान लागू होने के बाद से भारत और नेपाल के बीच तनाव चल रहा है.

भारत से लगने वाले नेपाल के कई इलाक़ों में संविधान का विरोध हो रहा है.

समाप्त

ऐसे में, भारत से नेपाल को होने वाली ज़रूरी सामानों की आपूर्ति में भी बाधा आ रही है जिसके कारण वहां दवा समेत कई चीज़ों की भारी क़िल्लत हो रही है.

नेपाल में बहुत से लोग इसे भारत की 'नाकेबंदी' का नाम देते हैं जिसका मक़सद उनके मुताबिक़ नेपाल पर अपने संविधान में बदलाव के लिए दबाव डालना है. लेकिन भारत इससे इनकार करता है.

नेपाल मज़दूर किसान पार्टी के दोनों सांसदों ने 'भारतीय नाकेबंदी' को तुरंत ख़त्म करने की मांग की है.

(बीबीसी हिन्दी के एंड्रॉएड ऐप के लिए 

यहां क्लिक करें. आप हमें 

फ़ेसबुक और 

ट्विटर पर भी फ़ॉलो कर सकते हैं.)

\n\ntl;डॉ:
भारत के साथ जारी तनाव के बीच मंगलवार को नेपाल की संसद में भारत विरोधी स्वर सुनाई दिए.